Βασίλης Ι. Τζανακάρης

Ο Βασίλης Ι. Τζανακάρης (Πεντάπολη Σερρών, 1944) είναι Έλληνας ιστορικός, δημοσιογράφος, συγγραφέας, εκδότης και παρουσιαστής. Έχει τιμηθεί με Κρατικό Βραβείο Χρονικού-Μαρτυρίας για το βιβλίο "Δακρυσμένη Μικρασία 1919-1922" (Μεταίχμιο, 2007). Υπήρξε εκδότης του περιοδικού «ΓΙΑΤΙ».                                                 

 Βιογραφικά στοιχεία 
Γεννήθηκε το 1944 στην Πεντάπολη Σερρών. Μεγάλωσε και ζει στις Σέρρες. Από την ηλικία των δεκάξι ασχολήθηκε με τη δημοσιογραφία. Σπούδασε πολιτικές και οικονομικές επιστήμες στο Α.Π.Θ.

Είναι παντρεμένος με την Μαρία Καραογλάνη κι έχουν δύο παιδιά την Βάσια Τζανακάρη και τον Γιάννη Τζανακάρη.

 Περιοδικό «ΓΙΑΤΙ» 
Το 1975 ο Βασίλης Τζανακάρης εξέδωσε το περιοδικό «Κοκτέιλ» το οποίο από το 1978 μετονομάστηκε σε «ΓΙΑΤΙ» και παρέμεινε έτσι μέχρι το 2009 οπότε και διέκοψε τη λειτουργία του, μετά από 34 χρόνια αδιάλλειπτης κυκλοφορίας . Με πολιτικό, πολιτιστικό, κοινωνικό και ιστορικό περιεχόμενο, το περιοδικό «ΓΙΑΤΙ» υπήρξε σημείο αναφοράς της πολιτιστικής ζωής των Σερρών και ολόκληρης της Ελλάδας καθώς είχε φανατικούς αναγνώστες σε όλη την επικράτεια ενώ συνεργάτες του περιοδικού υπήρξαν μερικά από τους σημαντικότερους ανθρώπους της ελληνικής διανόησης και τέχνης. Ανάμεσά τους οι Γιώργος Ιωάννου, Ντίνος Χριστιανόπουλος, Φρέντυ Γερμανός, Ηλίας Πετρόπουλος, Βασίλης Αλεξάκης, Ηλίας Παπαδημητρακόπουλος, Θωμάς Κοροβίνης, Περικλής Σφυρίδης, Γιώργος Σκαμπαρδώνης, Ρίτα Μπούμη-Παπά, Γιώργος Ακοκαλίδης, Ράλλης Κοψίδης, Ηλίας Κουτσούκος, Ηλίας Γκρης και άλλοι.

 Συγγραφικό έργο 
Παράλληλα με την έκδοση του περιοδικού «ΓΙΑΤΙ» ο Βασίλης Τζανακάρης συνέγραψε ποιητικές συλλογές, διηγήματα, χρονικά, εξέδωσε μια σειρά βιβλίων με θεματική γύρω από την πόλη των Σερρών όπως το λεύκωμα «Σέρρες -Πορεία μες στο Χρόνο», το δίτομο έργο «Εικονογραφημένη Ιστορία των Σερρών», και μια θεματική σειρά με κείμενα για την πόλη των Σερρών όπως το «Χρονικό Σερραϊκής Τυπογραφίας 1878-1960» , «Τα Σέρρας του Πολέμου, της Κατοχής και της Αντίστασης» κ. α. σε έκδοση του περιοδικού «ΓΙΑΤΙ». Το 2002 κυκλοφόρησε από τις Εκδόσεις Καστανιώτη το «Τα Παλληκάρια τα Καλά Σύντροφοι τα Σκοτώνουν». Ακολούθησε το «Τότε που Ξημέρωνε Σκοτάδι» το 2005. Το 2007 κυκλοφόρησε από το Μεταίχμιο το βιβλίο «Δακρυσμένη Μικρασία 1919-1922» που απέσπασε το Κρατικό Βραβείο Χρονικού-Μαρτυρίας το 2008. Το «Δακρυσμένη Μικρασία» αποτελεί το πρώτο μέρος μια τριλογίας σχετικά με τη Μικρά Ασία. Ακολουθήθηκε από το «Στο Όνομα της Προσφυγιάς» (Μεταίχμιο, 2009) και το «Εις Θάνατον!» (Μεταίχμιο, 2010) το οποίο καταγίνεται με τη Δίκη των Έξι. Το 2012 κυκλοφόρησε από το Μεταίχμιο το χρονικό «Ο «Κόκκινος Σουλτάνος»».
Το 2013 κυκλοφόρησε από τις εκδόσεις Μεταίχμιο το χρονικό «Φώτης Γιαγκούλας, ο απέθαντος και άλλες ληστρικές ιστορίες», ενώ την ίδια χρονιά, εξέδωσε το συλλεκτικό λεύκωμα «1913-2013 Πανόραμα Σερραϊκής Ιστορίας». Το 2016 επανεκδόθηκε εμπλουτισμένο και με τίτλο «Οι Λήσταρχοι» το βιβλίο «Τα Παλληκάρια τα Καλά Σύντροφοι τα Σκοτώνουν» (Μεταίχμιο) ενώ την ίδια χρονιά κυκλοφόρησε το βιβλίο «Η Ελλάδα φλέγεται: Από την είσοδο των Γερμανοβουλγάρων στη ματωμένη Αθήνα των Δεκεμβριανών» (Μεταίχμιο)

 Εργογραφία 

(1972) Τα Σιωπηλά Πένθη.
(1978) Τα Ερωτικά.
(1984) Σέρρες -Πορεία Μες στο Χρόνο, έκδοση: περιοδικο «ΓΙΑΤΙ».
(1986) Γράμματα απ' τον Εκδότη, έκδοση: περιοδικό «ΓΙΑΤΙ».
(1991) Εικονογραφημένη Ιστορία των Σερρών 1ος Τόμος, έκδοση: περιοδικό «ΓΙΑΤΙ».
(1992) Εγώ Γραικός Γεννήθηκα! Προσωπικά Κείμενα και Διηγήματα, έκδοση: περιοδικό «ΓΙΑΤΙ».
(1995) Εικονογραφημένη Ιστορία των Σερρών 2ος τόμος, έκδοση: περιοδικό «ΓΙΑΤΙ».
(1997) Τα Λαϊκά που Ήξερες, έκδοση: περιοδικό «ΓΙΑΤΙ».
(1998) Η Θυσία μιας Πόλης (σειρά: Κείμενα για τα Σέρρας, αριθ.1), έκδοση: περιοδικό «ΓΙΑΤΙ».
(1998) Τα Σέρρας του Πολέμου, της Κατοχής και της Αντίστασης (σειρά: Κείμενα για τα Σέρρας, αριθ. 2), έκδοση: περιοδικο «ΓΙΑΤΙ».
(1999) Όταν η Δημοκρατία Πνιγόταν στα Παγωμένα Νερά του Στρυμόνα(το κίνημα του '35 στα Σέρρας) (Σειρά: Κείμενα για τα Σέρρας, αριθ. 3), έκδοση: περιοδικό «ΓΙΑΤΙ».
(1999) Χρονικό Σερραϊκής Τυπογραφίας 1878-1960, (σειρά Κείμενα για τα Σέρρας, αριθ. 4,) έκδοση: περιοδικό «ΓΙΑΤΙ». 
(2000) Οι Βουλευτικές Εκλογές στα Σέρρας 1915-1996 (σειρά Κείμενα για τα Σέρρας, αριθ. 5), έκδοση: περιοδικό «ΓΙΑΤΙ».
(2002) Το Σιδηρόκαστρο επί Πτερύγων Ιστορίας, έκδοση: περιοδικό «ΓΙΑΤΙ».
(2002)	Τα Παλληκάρια τα Καλά Σύντροφοι τα Σκοτώνουν, Εκδόσεις Καστανιώτη.
(2003) Το θέατρο και ο κινηματογράφος εις την καλλίστην πόλιν των Σερρών, από τα τέλη του 19ου αιώνα μέχρι το λυκόφως του 20ου, έκδοση: περιοδικό «ΓΙΑΤΙ».
(2005)	Τότε που Ξημέρωνε Σκοτάδι, Εκδόσεις Καστανιώτη.
(2007)	Δακρυσμένη Μικρασία 1919-1922, Μεταίχμιο.
(2008)	Στο Όνομα της Προσφυγιάς, Μεταίχμιο.
(2010)  Εις Θάνατον!, Μεταίχμιο.	
(2012)	Ο "Κόκκινος Σουλτάνος", Μεταίχμιο.
(2013) Φώτης Γιαγκούλας, ο απέθαντος και άλλες ληστρικές ιστορίες, Μεταίχμιο.
(2013) 1913 - 2013, Πανόραμα Σερραϊκής Ιστορίας.
(2016) Οι Λήσταρχοι, Μεταίχμιο.
(2016) Η Ελλάδα Φλέγεται, Μεταίχμιο.
(2019) Σμύρνη 1919-1922: Αριστείδης Στεργιάδης εναντίον Χρυσόστομου, Μεταίχμιο.
(2022) Εάλω η Σμύρνη, Μεταίχμιο.
(2023) Ενα παιδί μετράει κεφάλια, Μεταίχμιο.

 Παραπομπές 

 Εξωτερικοί σύνδεσμοι 

 Συνέντευξη στο ΒήμαΜen, 2012
 Συνέντευξη από τα Νέα, βιβλιοθήκη Α.Π.Θ, 1992

Κατηγορία:Έλληνες ιστορικοί του 20ού αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες εκδότες
Κατηγορία:Νταρνάκες